钦定古今图书集成/明伦汇编/官常典/第314卷 > 隋
## 钦定古今图书集成/明伦汇编/官常典/第314卷 > 隋

隋始设礼部尚书，统礼部、祠部、主客、膳部四侍郎。
按《隋书百官志》，高祖既受命，改周之六官，其所制名，
多依前代之法。置尚书省，礼部尚书统礼部、祠部侍
郎各一人，主客、膳部侍郎各二人。礼部尚书为正
三品尚书，诸曹侍郎为正六品上阶。

### 文帝开皇三年礼部诸曹侍郎加为从五品

按《隋书高祖本纪》不载。按《百官志》，“开皇三年，诸曹侍郎加为从五品。”

开皇六年，置礼部诸曹员外郎。

按《隋书高祖本纪》，不载。按《百官志》：“六年，尚书省二
十四司，各置员外郎一人，以司其曹之籍帐。侍郎阙
则釐其曹事。”

开皇十四年，置“礼部诸曹主事令史”员。

按《隋书高祖本纪》，不载。按《百官志》，“十四年诸省各
置主事令史员。”

### 炀帝大业三年更置曹郎改礼部郎为仪曹郎

按：《隋书炀帝本纪》，不载。按《百官志》，“炀帝即位，多所
改革。大业三年定令尚书省六曹，各侍郎一人，以贰
尚书之职，正四品。”诸曹侍郎并改为郎。又改吏部为
选部郎，户部为人部郎，礼部为仪曹郎，兵部为兵曹
郎，刑部为宪部郎，工部为起部郎，以异六侍郎之名。
废诸司员外郎，而每增置一曹郎，各为二员。都司郎
各一人，品同曹郎，掌都事之职。以都事为正八品，分
隶《六尚书》。诸司主事，并去令史之名，其令史随曹闲
剧而置。每十令史置一主事，不满十者亦置一人。后
又改主客郎为“司藩郎”，寻又每减一郎置承务郎一
人，同员外之职。